《书扇寄王天锡乃兄天则》
明代·陆深

梅花岁岁凭君折，折尽梅花第几枝。树杪暮云看去远，江湖游鲤到来迟。

诗今点窜成千首，路已经过熟九疑。坐对惠连谈往事，夜来应梦草生池。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。